Πρώτοι σκόρερ Α' και Α1 εθνικής κατηγορίας καλαθοσφαίρισης ανδρών

Η καταμέτρηση για τον πρώτο σκόρερ του ελληνικού πρωταθλήματος μπάσκετ διεξάγεται από τη δημιουργία της Α' Εθνικής κατηγορίας το 1963. Τα στατιστικά του πρωταθλήματος καταμετρώνται υπό την επιμέλεια του ΕΣΑΚΕ.

 Στατιστικά για την συγκομιδή πόντων των καλαθοσφαιριστών που αγωνίζονται στο ελληνικό πρωτάθλημα συλλέγονται από την περίοδο 1963-64. Τότε δημιουργήθηκε η Α΄ Εθνική κατηγορία και άρχισαν να αρχειοθετούνται πιο οργανωμένα τα επόμενα πρωταθλήματα Ελλάδος. Για τις 23 αγωνιστικές περιόδους που διοργανώθηκαν από το 1927 έως το 1963 και αφορούν το Πανελλήνιο Πρωτάθλημα Καλαθοσφαίρισης δεν υπάρχουν στατιστικά καταγεγραμμένα επισήμως που να περιλαμβάνουν τη συγκομιδή πόντων. Οι Έλληνες καλαθοσφαιριστές είναι αυτοί που έχουν αναδειχθεί περισσότερες φορές πρώτοι σκόρερ, όμως από τη δημιουργία της Α΄1 Εθνικής κατηγορίας την περίοδο 1986-87 και δυο έτη αργότερα την είσοδο των ξένων παικτών στο πρωτάθλημα, οι Αμερικάνοι καλαθοσφαιριστές είναι αυτοί που κατακτούν με συντριπτική πλειοψηφία τον τίτλο του πρώτου σκόρερ Ελλάδας. Από την περίοδο 1988-89 δεκαεννιά φορές έχει αναδειχθεί πρώτος σκόρερ Αμερικάνος αθλητής έναντι δέκα Ελλήνων και 2 Βαλκάνιων. Εκτός των Αμερικάνων αθλητών δεν έχει κατακτήσει τον τίτλο του πρώτου σκόρερ, αθλητής που δεν προέρχεται από χώρα της Βαλκανικής Χερσονήσου. Με μεγάλη διαφορά ο Νίκος Γκάλης είναι ο πιο ικανός σκόρερ που αγωνίστηκε στο ελληνικό πρωτάθλημα έχοντας 11 επιτυχημένες σαιζόν και τον ακολουθούν με 4 επιτυχίες ο Βασίλης Γκούμας και ο Αλφόνσο Φορντ. Ο Αλφόνσο Φορντ είναι ο αθλητής που έχει κερδίσει με περισσότερες ομάδες τον τίτλο αγωνιζόμενος σε τρεις, ενώ με δυο διαφορετικές ομάδες το έχουν επιτύχει ο Γιώργος Κολοκυθάς και ο Μίτσελ Ουίγκινς. Σε ομαδικό επίπεδο ο Άρης, κυρίως λόγω του Νίκου Γκάλη, είναι η ομάδα που είχε στις τάξεις τον πρώτο σκόρερ δεκαεπτά διοργανώσεων. Ο Σπόρτιγκ είναι η ομάδα που έχουν αγωνιστεί περισσότεροι αθλητές (πέντε), που έχουν κατακτήσει έστω και μια φορά τον τίτλο του πρώτου σκόρερ. Αξιοσημείωτο είναι ότι το 1973 αναδείχθηκε πρώτος σκόρερ ο Κώστας Διαμαντόπουλος και 30 χρόνια αργότερα το 2003, πρώτος σκόρερ ήταν ο γιος του Γιώργος Διαμαντόπουλος. Το ρεκόρ περισσότερων πόντων σε έναν αγώνα κατέχει με 145 πόντους ο Αριστείδης Μούμογλου από το 1972. Η Ελληνική Basket League μετράει τους ηγέτες επίσημων στατιστικών με βάση τα στατιστικά σύνολα, και όχι με τους μέσους όρους ανά αγώνα. Μετρά επίσης τα συνολικά στατιστικά τόσο για την κανονική περίοδο όσο και για τα πλέι οφ μαζί. Το πρωτάθλημα διεξήγαγε για πρώτη φορά έναν γύρο πλέι οφ τη σεζόν 1986-87.Αυτή η λίστα περιλαμβάνει όλους τους πρώτους σκόρερ κάθε σεζόν της Ελληνικής Basket League, αφού το πρωτάθλημα σχημάτισε για πρώτη φορά την Α Εθνική Κατηγορία, ξεκινώντας από τη σεζόν 1963–64. Πηγή: ΕΣΑΚΕ 1964 1965 1966 1967 1968 1969 1970 1971 1972 1973 1974 1975 1976 1977 1978 1979 1980 1981 1982 1983 1984 1985 1986 1987 1988 1989 1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 2012 2013 2014 2015 2016 100 χρόνια Μπάσκετ 1891-1991, Περιοδικό Τρίποντο, 1991 esake.gr galanissportsdata.com athlitikihxo.gr Ο Γκάλης και οι άλλοι pathfinder.gr sentragoal.gr Ο Γκάλης... κρατάει ακόμα!